ai4bharat/Pralekha huggingface dataset:
குடியரசுத் துணைத் தலைவர் செயலகம்
விவசாயிகளின் பிரச்சினைகளுக்கு விரைவான, நியாயமான தீர்வு ஏற்படும் என்று குடியரசு துணைத் தலைவர் நம்பிக்கை
அரசும், விவசாயிகளும் பேச்சுவார்த்தைக்குத் தயாராக இருப்பதால், விவசாயிகள் எழுப்பியுள்ள பிரச்சினைகளுக்கு விரைவான, நியாயமான தீர்வு ஏற்படும் என்று குடியரசு துணைத் தலைவர் திரு எம் வெங்கையா நாயுடு இன்று நம்பிக்கை தெரிவித்தார்.
ஹைதராபாத்தில் உள்ள சுவர்ண பாரத் அறக்கட்டளையில் ரைத்து நேஸ்தம், முப்பாவரப்பு ஃபவுண்டேசன் ஆகியவை இணைந்து ஏற்பாடு செய்த விருதுகள் வழங்கும் நிகழ்ச்சியில் உரையாற்றிய திரு நாயுடு, போராடும் விவசாயிகளின் கோரிக்கைகள் மற்றும் அவர்களுக்கு மத்திய அரசின் பிரதிநிதிகள் அளித்த பதில் குறித்த ஊடக செய்திகளைக் குறிப்பிட்டு, தீர்வுக்கான சாத்தியங்கள் இருப்பதாகக் கூறினார்.
இரு தரப்பும் ஒருவரை மற்றவர் புரிந்துகொண்டு தீர்வை நோக்கிப் பயணிக்க வேண்டும் என்று அவர் கூறினார். அவ்வாறு செய்யும் பட்சத்தில், இரு தரப்புக்கும் சாதகமான, அர்த்தமுள்ள பேச்சுவார்த்தையாக அது அமையும் என்றும் குடியரசு துணைத் தலைவர் நம்பிக்கை தெரிவித்தார்.
வேளாண் பொருட்களின் கட்டுப்பாடுகள் இல்லாத சந்தைப்படுத்துதல் என்பது விவசாயிகளின் நீண்ட கால கோரிக்கையாக இருந்ததாகவும், இது குறித்து அவரே நிறைய தடவை பேசியுள்ளதாகவும் திரு நாயுடு கூறினார். ‘ஒரே நாடு, ஒரே உணவு மண்டலம்’ என்பது நீண்ட கால கோரிக்கையாகும் என்று அவர் மேலும் கூறினார்.
நாட்டின் வளர்ச்சிக்கும், விவசாயிகளின் வளர்ச்சிக்கும் நெருங்கிய தொடர்பிருப்பதாகக் கூறிய குடியரசு துணைத் தலைவர், விவசாயிகளின் கருணையை தாயின் கருணையோடு ஒப்பிட்டார். எனவே, விவசாயிகளுக்கு ஆதரவளிப்பது அனைவரின் கடமையாகும் என்று அவர் தெரிவித்தார்.
பெருந்தொற்றின் போது விவசாயிகள் நாட்டுக்கு மிகப்பெரிய சேவையாற்றியதாகக் கூறிய அவர், விவசாயிகளின் வருமானத்தை உயர்த்துவதற்காக எடுத்து வரும் நடவடிக்கைகளுக்காக அரசைப் பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1681026
பிரதமர் அலுவலகம்
போஹாக் பிஹு தினத்தில் மக்களுக்கு பிரதமர் வாழ்த்து
போஹாக் பிஹு தினத்தை முன்னிட்டு பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார். மாநிலத்தின் அற்புதமான மக்களுடன் இந்த போஹாக் பிஹுவைக் கொண்டாட அசாமில் இருப்பேன் என்று அவர் தெரிவித்தார்.
பிரதமரின் ட்வீட் வருமாறு;
" அற்புதமான போஹாக் பிஹு! வாழ்த்துகள் "
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 138 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 138 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 22.05 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777497
(Visitor Counter : 88
பிரதமர் அலுவலகம்
'ஆயுஷ்மான் பவ்' பிரச்சாரம் பிரதமரின் ஜன் ஆரோக்கிய யோஜனா திட்டம் பற்றிய விரிவான கவரேஜ் மற்றும் விழிப்புணர்வை வளர்ப்பதில் கவனம் செலுத்துகிறது - பிரதமர்
ஆயுஷ்மான் பவ் பிரச்சாரம் விரிவான கவரேஜ், பிரதமரின் ஜன் ஆரோக்கிய யோஜனா திட்டம் பற்றிய விழிப்புணர்வை மேம்படுத்துதல், சுகாதாரக் கணக்கு ஐடிகளை உருவாக்குதல் மற்றும் கிராமங்கள் மற்றும் நகர்ப்புற வார்டுகளில் பல்வேறு சுகாதாரச் சேவைகளை வழங்குவதில் கவனம் செலுத்துகிறது என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்ட்வியா எழுதிய கட்டுரையுடன் பிரதமர் திரு. நரேந்திர மோடி உடன்பட்டுள்ளார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்ட்வியாவின் கட்டுரையைப் பகிர்ந்து, எக்ஸ் சமூக வலைதளத்தில் பிரதமர் கூறியிருப்பதாவது;
"ஆயுஷ்மான் பவ் பிரச்சாரம் விரிவான கவரேஜ், பிரதமரின் ஜன் ஆரோக்கிய யோஜனா திட்டம் பற்றிய விழிப்புணர்வை வளர்ப்பது, சுகாதாரக் கணக்கு ஐடிகளை உருவாக்குவது மற்றும் கிராமங்கள் மற்றும் நகர்ப்புற வார்டுகளில் பல்வேறு சுகாதாரச் சேவைகளை வழங்குவதில் எவ்வாறு கவனம் செலுத்துகிறது என்பதை மத்திய சுகாதார அமைச்சர் மன்சுக் மாண்ட்வியா விளக்குகிறார்."
பிரதமர் அலுவலகம்
ஜோர்டான் முடியரசின் 100-வது ஆண்டு விழாவை முன்னிட்டு பிரதமரின் வாழ்த்து செய்தி
ஜோர்டான் முடியரசின் 100-வது ஆண்டு விழாவை முன்னிட்டு எனது இதயம் கனிந்த வாழ்த்துகளை தெரிவித்துக் கொள்கிறேன்.
மேன்மைமிகு அரசர் அப்துல்லா மற்றும் ஜோர்டான் மக்களுக்கு எனது மனமார்ந்த வாழ்த்துகள்.
உலகத்தின் வரலாற்று மற்றும் ஆன்மிக பாரம்பரியத்தில் மதிப்பிற்குரிய பெயரை ஜோர்டான் பெற்றுள்ளது.
மேன்மைமிகு அரசர் அப்துல்லாவின் தொலைநோக்கு தலைமையின்கீழ் நீடித்த மற்றும் அனைவரையும் ஒன்றிணைத்த வளர்ச்சியை ஜோர்டான் அடைந்துள்ளது.
பொருளாதார, சமூக மற்றும் கலாச்சார மேம்பாட்டில் அதன் வளர்ச்சி குறிப்பிடத்தக்கது.
உலகின் முக்கிய பகுதியில் சக்திவாய்ந்த குரலாகவும், நடுநிலைமிக்க மற்றும் அனைவரையும் ஒன்றிணைக்கும் சர்வதேச அடையாளமாகவும் ஜோர்டான் வளர்ந்துள்ளது.
அண்டை நாடுகளுடன் அமைதியை பேணுவதற்கான எடுத்துக்காட்டாகவும், நிலைத்தன்மைக்கான அடையாளமாகவும் திகழும் ஜோர்டான் நியாயமானவற்றுக்கு குரல் கொடுக்கிறது.
மேற்கு ஆசியாவில் அமைதியை ஊக்குவிப்பதற்கு மேன்மைமிகு அரசர் முக்கிய பங்காற்றுகிறார்.
பிராந்திய அமைதி மற்றும் பாதுகாப்பில் ஒற்றுமையை ஊக்குவிப்பதற்கு அக்காபா செயல்முறை பங்காற்றியது.
அதேபோன்று, சகிப்புத்தன்மை ஒற்றுமை மற்றும் சக மனிதர்களுக்கான மரியாதையின் சக்தி வாய்ந்த அறைகூவலாக 2004-ஆம் ஆண்டின் அம்மான் செய்தி அமைந்தது.
2018-ம் ஆண்டு வரலாற்று சிறப்பு மிக்க பயணமாக மேண்மைமிகு அரசர் புது தில்லி வந்தபோது இது எதிரொலித்தது.
ஆன்மீக அறிஞர்களின் கூட்டத்தில் 'உலகத்தின் எதிர்காலத்திற்கு கடவுள் நம்பிக்கை ஆற்றும் பங்கு' எனும் தலைப்பில் உரையாற்றுவதற்கு நான் விடுத்த அழைப்பை அவர் மகிழ்ச்சியோடு ஏற்றுக்கொண்டார்.
நிதானமும் அமைதியாக இணைந்து வாழ்வதும் அமைதி மற்றும் வளத்திற்கு மிகவும் அவசியம் என்ற நம்பிக்கையில் இந்தியா மற்றும் ஜோர்டான் இணைந்திருக்கின்றன.
மனித குலத்தின் சிறப்பான எதிர்காலத்திற்கான கூட்டு முயற்சிகளில் நாம் தொடர்ந்து இணைந்து முன்னேறுவோம்.
இந்த மகிழ்ச்சியான தருணத்தில் மேன்மைமிகு அரசருக்கும் ஜோர்டானின் மக்களுக்கும் எனது இதயம் கனிந்த வாழ்த்துகளை மீண்டும் ஒருமுறை தெரிவித்துக் கொள்கிறேன்.
அல்ப் மப்ரூக், வாழ்த்துகள் மற்றும் வணக்கங்கள்.
நன்றி.
-------
(
நுகர்வோர் நலன், உணவு மற்றும் பொது விநியோகம் அமைச்சகம்
மாநிலங்களிலும், யூனியன் பிரதேசங்களிலும் உணவு, குடிமைப் பொருள் மற்றும் நுகர்வோர் நலத்துறை பொறுப்பு வகிக்கும் அமைச்சர்களின் நான்காவது தேசிய ஆலோசனைக் கூட்டத்திற்கு திரு. ராம்விலாஸ் பாஸ்வான் தலைமை தாங்குவார்
மாநிலங்களிலும், யூனியன் பிரதேசங்களிலும் உணவு, குடிமைப் பொருள் மற்றும் நுகர்வோர் நலத்துறை பொறுப்பு வகிக்கும் அமைச்சர்களின் நான்காவது தேசிய ஆலோசனைக் கூட்டம் நாளை  புதுதில்லியில் நடைபெறவுள்ளது. மத்திய உணவு, பொதுவிநியோகம் மற்றும் நுகர்வோர் நலத்துறை அமைச்சர் திரு. ராம்விலாஸ் பாஸ்வான் இந்தக் கூட்டத்திற்கு தலைமை தாங்குவார். விவசாயம், ரசாயனம் மற்றும் உரங்கள், தொழில் – வர்த்தகம், நுகர்வோர் நலன், உணவு மற்றும் பொது விநியோகம், உணவு பதனத் தொழில், சுகாதாரம் மற்றும் குடும்ப நலன், பெட்ரோலியம் மற்றும் இயற்கை எரிவாயு, ஜவுளி போன்ற அத்தியாவசியத் துறைகளைக் கையாளும் மத்திய அமைச்சர்களும் இந்த ஒருநாள் நிகழ்வில் பங்கேற்பார்கள். நிலையான விலையில் அத்தியாவசியமான உணவுப் பொருள்கள் கிடைப்பது, பொதுவிநியோக முறை உள்ளிட்ட நுகர்வோர் பாதுகாப்பு மற்றும் நலன் தொடர்பான விஷயங்களை மேலும் மேம்படுத்துவதற்குத் தேவையான நடவடிக்கைகள், எதிர்கால செயல்திட்டங்களுக்கான அட்டவனைத் தயாரிப்பு ஆகியவை இந்த கலந்தாய்வில் இடம்பெறும்.
பொருத்தமானக் கொள்கை தலையீட்டின் மூலம், அத்தியாவசியமான உணவுப் பொருட்களின் விலையை நியாயமான நிலையில், பராமரித்து நிர்வகிப்பதற்கு தேவையான நடவடிக்கைகளை விவாதிப்பது இந்தக் கூட்டத்தின் மிக முக்கிய அம்சமாக இருக்கும்.
------------
(Visitor Counter : 123
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 158.88 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 18,31,000
கொவிட் சிகிச்சை பெறுபவர்கள் 4.83% ஆக உள்ளனர்.
குணமடைந்தோர் விகிதம் தற்போது 93.88% சதவீதம்
கடந்த 24 மணி நேரத்தில் 1,88,157 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,55,83,039 என அதிகரித்துள்ளது.
கடந்த 24 மணி நேரத்தில் 2,82,970 பேருக்கு புதிதாக தொற்று ஏற்பட்டுள்ளது.
இதுவரை மொத்தம் 8,961 ஒமிக்ரான் பாதித்தவர்கள் கண்டறியப்பட்டுள்ளனர் இது நேற்றை விட 0.79 சதவீதம் அதிகமாகும்
தினசரி பாதிப்பு விகிதம் 15.13 சதவீதம் ஆகும்
வாராந்திர பாதிப்பு விகிதம் 15.53 சதவீதம் ஆகும்
இதுவரை மொத்தம் 70.74 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 18,69,642 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790827
பெட்ரோலியம் மற்றம் இயற்கை எரிவாயு அமைச்சகம்
எரிவாயு இறக்குமதி
இயற்கை எரிவாயு நுகர்வு 2021-22ம் நிதியாண்டில் 48.2 சதவீதமாகவும், 2022-23-ஆம் நிதியாண்டில்  46.3 சதவீதமாகவும் குறைந்துள்ளது. இயற்கை எரிவாயு இறக்குமதியைக் குறைக்கும் வகையில், அதனைச் சார்ந்திருத்தலைப் பெருமளவு குறைக்க, உள்நாட்டு எண்ணெய் மற்றும் எரிவாயு உற்பத்தியை அதிகரித்தல், எரிசக்தித் திறனை மேம்படுத்துதல், சேமிப்பு நடவடிக்கைகள், மாற்றுத் தேவைக்கு அழுத்தம் கொடுத்தல், உயிரி எரிபொருட்கள், மாற்று எரிபொருட்கள், புதுப்பிக்கத்தக்க எரிபொருட்களுக்கு ஊக்கம் அளித்தல் என 5 அம்ச உத்தியை மத்திய அரசு பின்பற்றி வருகிறது.
உற்பத்திப் பகிர்வு மற்றும் வருவாய் பகிர்வு திட்டங்களின் கீழ், ஹைட்ரோ கார்பன் அகழ்வு நடவடிக்கைகள் மேற்கொள்ளப்பட்டு வருகின்றன. இதில், ஈடுபட்டுள்ள நிறுவனங்கள் 1.8 பில்லியன் அமெரிக்க டாலர் அளவுக்கு கடந்த 5 ஆண்டுகளில் முதலீடு செய்துள்ளது.
மக்களவையில்,எழுத்து மூலம் அளித்த பதிலில் மத்திய பெட்ரோலியத்துறை இணை அமைச்சர் திரு ராமேஸ்வர் தெலி இதனைத் தெரிவித்துள்ளார்.
------
AP/PKV/KPG/IDS
(Visitor Counter : 119
பாதுகாப்பு அமைச்சகம்
110 பேருடன் தொடங்கியது தேசிய பாதுகாப்பு கல்லூரியின் 61வது பயிற்சி
தேசிய பாதுகாப்பு கல்லூரியின் 61வது பயிற்சி இன்று தொடங்கியது. இதில் 110 பயிற்சி அதிகாரிகள் பங்கேற்றனர். கடந்த பயிற்சியை விட, தற்போது 10 அதிகாரிகள் அதிகமாகும்.
அதிகரிக்கப்பட்ட இடங்களில் பெரும்பாலானவை, நட்பு நாடுகளைச் சேர்ந்த அதிகாரிகள் சேர்க்கப்பட்டுள்ளனர்.
உஸ்பெகிஸ்தான், தஜிகிஸ்தான், பிலிப்பைன்ஸ் மற்றும் மாலத்தீவு ஆகிய நாடுகளைச் சேர்ந்த பயற்சி அதிகாரிகள், குறிப்பிட்ட கால இடைவெளிக்குப்பின் பயிற்சியில் இணைந்துள்ளனர். தென் அமெரிக்காவைத் தவிர அனைத்து கண்டங்களைச் சேர்ந்த பிரதிநிதிகளுக்கும், தேசிய பாதுகாப்பு கல்லூரி தற்போது இடமளித்துள்ளது. கடந்த பயிற்சியின் போது, தென் அமெரிக்கா கண்டத்தின் பிரேசில் நாட்டைச் சேர்ந்த ஒருவர் பயிற்சி பெற்றார்.
தேசிய பாதுகாப்பு கல்லூரியின் முதல் பயிற்சி கடந்த 1960 ஆம் ஆண்டு நடைப்பெற்றது.
இது வரை, இங்கு 3,899 பேர் பயிற்சி பெற்றுள்ளனர். இவர்களில் 835 பேர் 69 நட்பு நாடுகளைச் சேர்ந்தவர்கள். தேசிய பாதுகாப்பு கல்லூரியில் குடிமை பணிகளுக்கான இரண்டு பயிற்சி இடங்கள் தற்போது அதிகரிக்கப்பட்டுள்ளன. தேசிய பாதுகாப்பு கல்லூரியின் 61வது பயிற்சியில், குடிமை பணியிடங்களுக்கான மொத்த எண்ணிக்கை 19 ஆக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1694416(Visitor Counter : 160
தொலைதொடர்பு மற்றும் தகவல் தொழில்நுட்ப அமைச்சகம்
செல்பேசி கோபுரங்களிலிருந்து வெளியேறும் மின்சக்தியின் சுகாதார தாக்கங்கள் தொடர்பான கற்பிதங்களை போக்குவதற்கு தில்லி-எல்எஸ்ஏ இணையவழி கருத்தரங்கை நடத்தியுள்ளது
“மின்சக்தி வெளியேற்றம் மற்றும் தொலை தொடர்பு கோபுரங்கள்” குறித்த விழிப்புணர்வு கருத்தரங்கிற்கு தொலை தகவல் தொடர்பு துறையும், தில்லி-எல்எஸ்ஏவும் புதுதில்லியில் நேற்று ஏற்பாடு செய்திருந்தன. நம்பகமான தொலை தகவல் தொடர்பு கட்டமைப்புக்கு அதிகரித்து வரும் செல்பேசி கோபுரங்களின் தேவை மற்றும் செல்பேசி கோபுரங்களிலிருந்து வெளியேறும் மின்சக்தியின் சுகாதார தாக்கங்கள் தொடர்பான கற்பிதங்கள் குறித்து வாடிக்கையாளர்களுக்கு விழிப்புணர்வை ஏற்படுத்த இந்தக் கருத்தரங்கு நடத்தப்பட்டது.
இந்தக் கருத்தரங்கில் தொலை தகவல் தொடர்பு துறையின் ஆலோசகர் திரு.நிஜாமுல் ஹக், தில்லி-எல்எஸ்ஏ துணைத் தலைமை இயக்குனர் திரு.அருண் குமார் ஆகியோர் உரையாற்றினர். செல்பேசி கோபுரங்களிலிருந்து வெளியேறும் இஎம்எஃப் கதிர்வீச்சு காரணமாக ஏற்படும் சுகாதார பிரச்சனைகள் பாதிப்புகள் குறித்த கேள்விகளுக்கு புதுதில்லி எய்ம்ஸ் மருத்துவமனையின் நரம்பியல் அறுவை சிகிச்சைத் துறை இணை பேராசிரியரும், மருத்துவ நிபுணருமான டாக்டர் விவேக் டாண்டன் விளக்கமளித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806453
தகவல் மற்றும் ஒலிபரப்பு அமைச்சகம்
மத்திய அமைச்சர் திரு பிரகாஷ் ஜவடேகர், நாட்டில் உள்ள சமுதாய வானொலிகளின் மூலம் நாளை உரையாற்றுவார்
மக்களைச் சென்றடையும் தனித்தன்மை வாய்ந்த, புதிய முயற்சியாக மத்திய தகவல் ஒலிபரப்புத் துறை அமைச்சர் திரு.பிரகாஷ் ஜவடேகர், நாட்டில் செயல்பட்டுவரும் சமுதாய வானொலிகளின் மூலமாக நாளை 22 மே 2020 அன்று மாலை 7 மணிக்கு உரையாற்றுவார். இந்த உரை, இரண்டு பிரிவுகளாக ஒலிபரப்பப்படும். ஒன்று இந்தியில். மற்றொன்று ஆங்கிலத்தில். அமைச்சரின் உரையைக் கேட்க விரும்புபவர்கள், இந்தி உரையை இரவு ஏழரை மணிக்கும், ஆங்கில உரையை இரவு ஒன்பது பத்து மணிக்கும் அகில இந்திய வானொலியின் எஃப்எம் கோல்ட் 100.1 MHz அலைவரிசையில் கேட்கலாம்.
கோவிட்-19 தொடர்பான தகவல்கள் நாட்டிலுள்ள அனைத்துப் பிரிவு மக்களையும் சென்றடைய வேண்டும் என்பதற்காக அரசு மேற்கொண்டுள்ள நடவடிக்கைகளின் ஒரு பகுதியாக, இந்த உரை ஒலிபரப்பு முயற்சி அமையும். நாட்டில் சுமார் 290 சமுதாய வானொலி நிலையங்கள் உள்ளன. நாட்டில் உள்ள அடித்தட்டு மக்களுக்கு ஒரு மிகப்பெரிய தளத்தை இவை அமைத்துக் கொடுக்கின்றன.
இந்தியாவின் தொலைதூரப் பகுதிகளிலும் உள்ள மக்களையும் சென்றடைவதற்கு, இந்த வானொலி நிலையங்களின் சக்தியைப் பயன்படுத்திக் கொள்வதே, இந்த உரையின் நோக்கமாகும். அனைத்து சமுதாய வானொலி நிலையங்களின் மூலமாகவும், வானொலி நேயர்களிடையே அமைச்சர் ஒரே சமயத்தில் உரையாற்றுவது, இதுவே முதன்முறையாகும். சமுதாய வானொலி நிலையங்களிலிருந்து கேட்கப்படும் வினாக்களுக்கும் அமைச்சர் தனது உரையின் போது பதிலளிப்பார்.
(
பாதுகாப்பு அமைச்சகம்
தனித்தப் போக்குவரத்துக்காக விமானப்படை மீட்புக் கருவி ஒன்றை இந்திய விமானப்படை, உள் நாட்டிலேயே வடிவமைத்து, தயாரித்து, அறிமுகப்படுத்தியுள்ளது.
தனித்தப் போக்குவரத்துக்காக விமானப்படை மீட்புக்கருவி ஒன்றை இந்திய விமானப்படை, உள்நாட்டிலேயே வடிவமைத்து, தயாரித்து அறிமுகப்படுத்தியுள்ளது. தொலைதூர, தனித்த, மிகவும் உயர்வான பகுதிகளில் கோவிட்-19 உட்பட தொற்று நோயால் பாதிக்கப்பட்ட, நெருக்கடி நிலையில் உள்ள நோயாளிகளை வெளியேற்றிக் கொண்டு வருவதற்காக இந்தக் கருவி பயன்படுத்தப்படும்.
கோவிட்-19 பெருந்தொற்றாக அறிவிக்கப்பட்டபோது கோவிட்-19 நோயாளிகள் விமானப் பயணத்தின் போது தொற்று ஏற்படக்கூடிய தூசுப்படலம் பரவுவதைத் தடுப்பதற்காக காற்றை வெளியேற்றும் முறை ஒன்று தேவை என்று இந்திய விமானப்படை எண்ணியது. இதையடுத்து இந்தக் கருவியின் முதலாவது மாதிரி 3 BRD AF ஆல் தயாரிக்கப்பட்டது. பல்வேறு திருத்தங்கள் மேற்கொள்ளப்பட்டன. சுயசார்பு இந்தியா உருவாக்கப்பட வேண்டும் என்று மாண்புமிகு பிரதமர் விடுத்த அறைகூவலுக்கு ஆதரவளிக்கும் வகையில், இந்தக் கருவியைத் தயாரிப்பதற்கு உள்நாட்டுப் பொருள்கள் பயன்படுத்தப்பட்டுள்ளன. உள்நாட்டிலேயே தயாரிக்கப்பட்டுள்ள இந்தக் கருவி 60 ஆயிரம் ரூபாய் செலவில் தயாரிக்கப்பட்டுள்ளது. இறக்குமதி செய்யப்பட்ட இதே போன்ற கருவிகளின் விலை 60 லட்சம் ரூபாயுடன் ஒப்பிடுகையில், இது மிகவும் குறைவாகும்.
மத்திய அமைச்சரவை
யுனியன் பிரதேச அலுவலர்களுக்கு சுயநிதி வீட்டுவசதித் திட்டத்தின் கீழ் ஒதுக்கீடு பெற்ற 3930 பேருக்கு அடுக்குமாடி வீடுகள் கட்டுவதற்காக சண்டிகார் வீட்டுவசதி வாரியத்துக்கு நிலம் ஒதுக்குவதற்கான முன்மொழிவுக்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், யுனியன் பிரதேச  அலுவலர்களுக்கு சுயநிதி வீட்டுவசதித் திட்டத்தின் கீழ் ஒதுக்கீடு பெற்ற 3930 பேருக்கு அடுக்குமாடி வீடுகள் கட்டுவதற்காக சண்டிகார் வீட்டுவசதி வாரியத்துக்கு நிலம் ஒதுக்குவதற்கான முன்மொழிவுக்கு ஒப்புதல் அளிக்கப்பட்டது.
அம்சங்கள் வாரியான விவரங்கள்:
சண்டிகார் நிர்வாகத்தில் உள்ள அலுவலர்களுக்கு ``சுயநிதி வீட்டுவசதித் திட்டம் - 2008'' என்ற பெயரில் ஒரு திட்டத்துக்கு சண்டிகார் நிர்வாகம் ஒப்புதல் அளித்திருந்தது. அதன்படி யுடி அலுவலர்களுக்கு 3930 அடுக்குமாடி வீடுகள் கட்டுவதற்கு 73.3 ஏக்கர் நிலம் தேர்வு செய்யப்பட்டிருந்தது. அதில் 11.8 ஏக்கர் நிலம் ஏற்கெனவே சண்டிகார் வீட்டுவசதி வாரியத்தின் வசம் இருந்தது. இப்போதைய முன்மொழிவில் அரசுக்குச் சொந்தமான 61.5 ஏக்கர் நிலம் சண்டிகார் வீட்டுவசதி வாரியத்துக்கு ஒதுக்கப்படும்.
மேலே குறிப்பிடப்பட்ட திட்டத்தைச் செயல்படுத்துவதற்கான நிறுவனமாக சண்டிகார் வீட்டுவசதி வாரியம் நியமிக்கப் பட்டுள்ளது. அதன்படி சண்டிகார் நிர்வாகத்தில் உள்ள அலுவலர்களுக்கு 99 ஆண்டுகளுக்கு குத்தகை உரிமை அடிப்படையில் ``சுயநிதி வீட்டுவசதித் திட்டம்'' என்ற தலைப்பில் 2008 ஆம் ஆண்டில் சண்டிகார் வீட்டுவசதி வாரியம் விளம்பரம் செய்திருந்தது.
முக்கியமான தாக்கம்:
இப்போதைய முன்மொழிவு சண்டிகார் நிர்வாகத்தில் உள்ள அலுவலர்களுக்கு அடுக்குமாடி வீடுகள் கட்டுவதற்கானது என்பதால், இந்தத் திட்டத்தால் உள்ளூர் அளவில் தொழிலாளர்களுக்கும் , சில பொறியாளர்களுக்கும் நேரடியாக அல்லது மறைமுகமாக வேலைவாய்ப்புகள் கிடைக்கும். திட்ட காலம் வரையில் அரசுக்கு சுமை இல்லாமல் இவர்களுக்கு வேலைவாய்ப்பு கிடைக்கும்.
பின்னணி
சண்டிகார் நிர்வாகத்தில் அல்லது அதன் வாரியம்/ கார்ப்பரேஷனில் மற்றும் பஞ்சாப் மற்றும் ஹரியானா நீதிமன்றத்தில் வேலைபார்க்கும், அல்லது சண்டிகார் நிர்வாகத்துக்குள் அயல்பணி அடிப்படையில் வேலை பார்க்கும் அலுவலர்களில் வெவ்வேறு பிரிவினரிடம் இருந்து வந்த கோரிக்கைகளைக் கருத்தில் கொண்டு, ``சுயநிதி வீட்டுவசதித் திட்டம் -2008'' என்ற தலைப்பில் ஒரு திட்டத்தை சண்டிகார் வீட்டுவசதி வாரியம் 2008 ஆம் ஆண்டில் தொடங்கியது. அனைத்துப் பிரிவுகளிலும் தகுதியுடைய UT அலுவலர்களின் தேவைகளைப் பூர்த்தி செய்யும் வகையில் இந்தத் திட்டம் தொடங்கப்பட்டது. வெளிப்படையான நடைமுறைகளைப் பின்பற்றி, இதற்கான குலுகல் 04.11.2010ல் நடத்தப்பட்டது. அதில் 7811 விண்ணப்பதாரர்களில் தகுதியுடைய விண்ணப்பதாரர்கள் 3930 பேர் தேர்வு செய்யப்பட்டனர்.
ஜல்சக்தி அமைச்சகம்
ஜல் ஜீவன் இயக்கம் -சமூக பங்கேற்பு மூலம் பாதுகாப்பான குடிநீரை வழங்குவதற்கான ஒரு புதிய அணுகுமுறை.
‘தண்ணீரை அதிகரிக்க முடியாது, ஆனால் அதை நிர்வகிக்க மட்டுமே முடியும் ’- இந்த அறிவுப்பூர்வமான வரிகளை வழங்கும்போது ராம்தாஸின் முகம் ஒரு கட்டுப்பாடான ஞானியின் தோற்றத்தை வெளிப்படுத்தியது. புனே மாவட்டத்தின் நீர்த்தட்டுப்பாடு பகுதியின் துணைத்தலைவர் என்பதால், தனது மக்கள் துன்பப்படுவதையும், ஒவ்வொரு துளி நீருக்கும் போராடுவதையும் பார்த்து இந்த ஞானத்தைப் பெற்றுள்ளார்.
சுமார் 40 வீடுகளைக் கொண்ட புனேவின் உகலேவாடி கிராமத்திலிருந்து 927 மீட்டர் உயரத்தில் அமைந்துள்ள ஒரு மலைப்பாங்கான வாழ்விடமான போஜனேவடியில் வசிப்பவர் ராம்தாஸ். தண்ணீர் எடுப்பதற்காக இந்த பகுதியில் வசிப்பவர்கள் தினமும் சுமார் 500 மீட்டர் மலையில் மேல்நோக்கி நடக்க வேண்டியிருந்தது.
இந்தச் சமூகத்தினரின், குறிப்பாக பெண்களின் துயரத்தை குறைப்பதற்காக, தனது குக்கிராமத்திற்கு சுத்தமான தண்ணீரை வழங்குவதில் ராம்தாஸ் முன்னிலை வகித்தார். அதை அடைய, வசிப்பிடத்திற்கு அருகில் 5,000 லிட்டர் தொட்டி கட்டப்பட்டது.
நீரின் பயன்பாட்டை ஒழுங்குபடுத்துவதற்கும், தரத்தைப் பராமரிப்பதற்கும், ராம்தாஸ் குடியிருப்பாளர்களை அணி திரட்டியதுடன், வசிப்பிடத்தில் ஆண்டு முழுவதும் குடிநீர்த் தேவைகளைப் பூர்த்தி செய்ய சில நெறிமுறைகளைப் பின்பற்றுவதன் அவசியத்தை விளக்கினார்.
சமூகப் பங்களிப்பு மூலம் பரவலாக்கப்பட்ட நீர்நிர்வாகத்திற்கு இது ஒரு சிறந்த எடுத்துக்காட்டு. நீர் நியாயமான முறையில் பயன்படுத்தப்படுவதால், போஜனேவடியில் கோடை மாதங்களில் கூட நீர்ப்பற்றாக்குறை கடந்த கால விஷயமாகிவிட்டது. ஜல் ஜீவன் இயக்கம், நாட்டின் ஒவ்வொரு கிராமப்புறக் குடும்பங்களுக்கும் வழக்கமான மற்றும் நீண்ட கால அடிப்படையில் நிர்ணயிக்கப்பட்ட தரத்தில், போதுமான அளவு குடிநீர் விநியோகத்தை உறுதி செய்வதை நோக்கமாகக் கொண்டுள்ளது
புவி அறிவியல் அமைச்சகம்
தென்மேற்குப் பருவமழையின் வடஎல்லை, கண்ட்லா, அகமதாபாத், இந்தூர், ரெய்சென், கஜூராஹோ, ஃபதேபூர், பரேஜ் வழியாகச் செல்கிறது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தென்மேற்குப் பருவமழையின் வடஎல்லை, கண்ட்லா, அகமதாபாத், இந்தூர், ரெய்சென், கஜூராஹோ, ஃபதேபூர், பரேஜ் வழியாகச் செல்கிறது.
- கிழக்கு உத்தரப்பிரதேசம் மற்றும் அண்டைப் பகுதிகளில் சூறாவளி சுழற்சி நிலவுகிறது. இது கடல் மட்டத்திற்கு மேலே 3.6 கிலோ மீட்டர் வரை பரவியுள்ளது.
- வடக்கு கொங்கன் மற்றும் அண்டைப் பகுதிகளில் சூறாவளி சுழற்சி நிலவுகிறது. இது கடல் மட்டத்திற்கு மேலே 3.5 மற்றும் 7.6 கிலோ மீட்டர் தூரத்திற்கு இடையே பரவியுள்ளது.
- மேற்கு கடற்கரையோரப் பகுதிகளில் பரவலாக மழை பெய்யக் கூடும் 17 மற்றும் 21-ம் தேதிகளில் கர்நாடகாவின் கடலோரப் பகுதிகளிலும், 17, 18 தேதிகளில் கொங்கன் மற்றும் கோவாவிலும் கனமழை அல்லது மிகக் கனமழை பெய்யக்கூடும்.
-----
(Visitor Counter : 123
உள்நாட்டு விமானப் போக்குவரத்து அமைச்சகம்
டிஜி யாத்ரா’ திட்டம் குறித்து விமானப் போக்குவரத்து அமைச்சகத்தின் ஆலோசனை குழு விவாதித்தது
காமன்வெல்த் விளையாட்டு போட்டிகள்- 2022-க்கு செல்லவிருக்கும் இந்திய அணியினருடன் ஜூலை 20 அன்று காலை 10 மணிக்கு காணொலி காட்சி மூலம் பிரதமர் திரு நரேந்திர மோடி கலந்துரையாடவிருக்கிறார். இந்த கலந்துரையாடலில் விளையாட்டு வீரர்கள், வீராங்கனைகளோடு அவர்களின் பயிற்சியாளர்களும் பங்கேற்பார்கள்.
முக்கியமான விளையாட்டுப் போட்டிகளில் பங்கேற்கும் விளையாட்டு ஆளுமைகளை ஊக்கப்படுத்தும் தமது தொடர் முயற்சியின் ஒரு பகுதியாக பிரதமர் கலந்துரையாடவுள்ளார். கடந்த ஆண்டு டோக்கியோ 2020 ஒலிம்பிக் போட்டிகளுக்கு செல்லவிருந்த இந்திய விளையாட்டு அணியினருடனும், டோக்கியோ 2022, பாராலிம்பிக் விளையாட்டு போட்டிகளுக்கு செல்லவிருந்த இந்திய பாரா விளையாட்டு அணியினருடனும், பிரதமர் கலந்துரையாடினார்.
விளையாட்டு போட்டிகளின் போது கூட, விளையாட்டு ஆளுமைகளின் முன்னேற்றத்தில் பிரதமர் தீவிர ஆர்வம் காட்டுகிறார். பல சந்தர்ப்பங்களில் அவர் விளையாட்டு வீரர்களின் வெற்றி குறித்தும், கடுமையான முயற்சி குறித்தும் அவர்களுக்கு தனிப்பட்ட முறையில் தொலைபேசியில் அழைத்து பாராட்டு தெரிவித்துள்ளார். மேலும் சிறப்பாக செயல்படுமாறு அவர்களை ஊக்கப்படுத்தியும் இருக்கிறார். மேலும் அவர்கள் நாட்டுக்கு திரும்பி வந்த பிறகும் அணியினரை சந்தித்து கலந்துரையாடியுள்ளார்.
காமன்வெல்த் விளையாட்டுப் போட்டிகள் 2022 பர்மிங்காமில் 2022 ஜூலை 28 முதல் ஆகஸ்ட் 8 வரை நடைபெறவுள்ளன. காமன்வெல்த் விளையாட்டுப் போட்டிகள் 2022-ல் மொத்தம் 19 பிரிவுகளில் 141 போட்டிகளில் 215 விளையாட்டு வீரர்களும், வீராங்கனைகளும் இந்தியாவை பிரதிநிதித்துவம் செய்வார்கள்.
சமூக நிதி மற்றும் அதிகாரமளித்தல் அமைச்சகம்
இலக்குப் பகுதிகளில் உள்ள உயர்நிலைப் பள்ளிகளில் பயிலும் மாணவர்களுக்கான உறைவிடக் கல்வித்திட்டம் 
உயர்தரக் கல்வியை வழங்கும் மானிய உதவி நிறுவனங்கள், உறைவிட உயர்நிலைப் பள்ளிகள் ஆகியவற்றின் முயற்சிகள் மூலம் கல்வித் துறையில் சேவைக் குறைபாடுள்ள ஆதிதிராவிடர்கள் பெருமளவில் உள்ள பகுதிகளில் காணப்படும் இடைவெளியை நிரப்புவதும், ஆதிதிராவிடர்களின் சமூகப் பொருளாதார மேம்பாடு மற்றும் ஒட்டுமொத்த மேம்பாட்டிற்கான சூழலை வழங்குவதும் ஷ்ரேஷ்டாவின் நோக்கமாகும். இத்திட்டம் மேலும் மாற்றியமைக்கப்பட்டு, நாட்டின் தலைசிறந்த பள்ளிகளில் பயிலும் ஆதிதிராவிடர் மாணவ, மாணவியரின் கல்வி மற்றும் முழுமையான மேம்பாட்டிற்காகவும், அவர்களின் எதிர்கால வாய்ப்புகளை உறுதி செய்வதற்காகவும் இத்திட்டம் மேலும் மாற்றியமைக்கப்படுகிறது.
இத்திட்டம் இரண்டு முறைகளில் செயல்படுத்தப்படுகிறது: ஒன்று ஷ்ரேஷ்டா பள்ளிகள், , இதன் கீழ், ஒவ்வொரு ஆண்டும், மாநிலங்கள் / யூனியன் பிரதேசங்களில் உள்ள ஒரு குறிப்பிட்ட எண்ணிக்கையில் திறமையான ஆதிதிராவிட மாணவர்கள் தேசிய தேர்வு முகமையால் நடத்தப்படும் ஷ்ரெஷ்டாவுக்கான தேசிய நுழைவுத் தேர்வு மூலம் தேர்ந்தெடுக்கப்படுவார்கள். சிபிஎஸ்இ / மாநில வாரியத்தால் இணைக்கப்பட்ட சிறந்த தனியார் உறைவிடப் பள்ளிகளில் 12-ம் வகுப்பு வரை கல்வியைத் தொடர்வதற்காக 9 மற்றும் 11ஆம்வகுப்புகளில் சேர்க்கப்படுவார்கள்.
பள்ளிகள் தேர்வு: கடந்த மூன்று ஆண்டுகளாக 10 மற்றும் 12 ஆம் வகுப்புகளில் 75% க்கும் அதிகமான தேர்ச்சி விகிதத்தைக் கொண்ட சிபிஎஸ்இ அடிப்படையிலான தனியார் உறைவிடப் பள்ளிகள், தேர்ந்தெடுக்கப்பட்ட மாணவர்களைச் சேர்ப்பதற்கான குழுவால் தேர்ந்தெடுக்கப்படுகின்றன.
மாணவர்கள் தேர்வு: பெற்றோரின் ஆண்டு வருமானம் 2.5 லட்சம் வரை உள்ள ஆதிதிராவிட மாணவர்கள் ஒவ்வொரு ஆண்டும் தேசியத் தேர்வு முகமை நடத்தும் தேசிய அளவிலான தேர்வு மூலம் சுமார் 3000  மாணவர்கள் தேர்ந்தெடுக்கப்படுகிறார்கள்.
பள்ளிக் கட்டணம்  விடுதிக் கட்டணம்  ஆகியவற்றை உள்ளடக்கிய மாணவருக்கான மொத்தக்கட்டணத்தை இத்துறை ஏற்கும்.
9-ம் வகுப்பு மாணவருக்கு ரூ.1,00,000, 10-ம் வகுப்பு மாணவருக்கு ரூ.1,10,000, 11-ம் வகுப்பு மாணவருக்கு ரூ.1,25,000, 12-ம் வகுப்பு மாணவருக்கு ரூ.1,35,000, ஒதுக்கப்படுகிறது.
2020-21 முதல் 2023-24 வரை இலக்குப் பகுதிகளில் உள்ள உயர்நிலைப் பள்ளிகளில் மாணவர்களுக்கான உறைவிடக் கல்வித் திட்டத்தின் கீழ் செலவினங்கள்:
2020-21-ஆம் ஆண்டு 38,250 பயனாளிகளுக்கு ரூ.56.05 கோடியும், 2021-22-ஆம் ஆண்டு 20,435 பயனாளிகளுக்கு ரூ.38.04 கோடியும், 2022-23-ஆம் ஆண்டு 16,479 பயனாளிகளுக்கு ரூ.51.12 கோடியும் ஒதுக்கப்பட்டது. 2023-24-ஆம் ஆண்டு 10.09.2023 வரை 1,185 பயனாளிகளுக்கு ரூ.14.94 கோடி ஒதுக்கப்பட்டது.